is en en is en is war vi war is ast is is is is en ceb fr en en sv de en is en en en fr ceb en en is is is is is en fr is is is is is is is hbs_lat pl en en is en is is is zh is is is is is is is is is is is is is is is is en it en en en is nb ast is is is is en ceb en nl is en en
Live Kort hjá Arctic Track
Matthias Ebert - Solo 2015
Upprifjun frá WOW Cyclothon 2014
Stuttar sögur frá ýmsum liðum 2013
Smellið hér fyrir stærra kort. Þar er hægt að sjá hvar er lögreglufylgd, skiptisvæði í Hvalfirði og gatnamót á leiðinni.
Athugið að ávallt skal nota bílaplön, afleggjara og aðra hentuga staði til þess að stöðva liðsbifreiðar. Hjólreiðafólk þarf að geta nýtt hægri akgreinina til þess að einbeita sér að keppninni og hafa pláss til skiptinga. Ekki er skylda að framkvæma skiptingu á öllum skiptistöðvum.
Frá rásmarki verður hjólað gegnum Mosfellsbæ inn á þjóðveg 1. Honum verður fylgt í Kollafirði og gegnum Kjalarnes. Beygt verður til hægri, inn á Hvalfjarðarveg #47. Eftir að beygjan hefur verið tekið skal hjóla inn að Tíðarskarði en þar hefst Skiptisvæði A.
Skiptisvæði A: Frá bílaplaninu við Tíðarskarð og inn að Eyrarfjallsvegi (afleggjari að Miðdal). Svæðið spannar 3 km leið og má skipta hvar sem er á þessu bili.
Frá enda skiptisvæðis A og að byrjun skiptisvæðis B er um 11 km leið.
Skiptisvæði B: Frá planinu við Félagsgarð (félagsheimilið Drengur í Kjós) og að Kjósaskarðsvegi. Svæðið spannar um 1 km leið og má skipta hvar sem er á þessu bili.
Frá enda skiptisvæðis B og að byrjun skiptisvæðis C er um 12 km leið.
Skiptisvæði C: Við Skógræktina við Fossá. Liðsbílar hafa leyfi frá Skógræktinni til þess að keyra upp á bílaplan þeirra við Fossá. Þar er gott pláss til þess að leggja liðsbílum á meðan skipting fer fram en passa verður að hindra ekki aðgang annarra liðsbíla inn og út á planið.
Frá enda skiptisvæðis C til byrjunar skiptisvæðis D er um 14 km leið.
Skiptisvæði D: Svæðið fyrir framan bílaplönin í nágrenni Hvalstöðvarinnar í Hvalfirði. Liðsbílar skulu víkja inn á bílaplönin.
Frá enda skiptisvæðis D til byrjunar skiptisvæðis E er um 14 km leið.
Skiptisvæði E: Svæðið við Sundlaugina Hlaðir. Þar er gott bílaplan þar sem liðsbílar skulu nýta við skiptingu.
Frá enda skiptisvæði E skal hjóla að hægri beygju inn á Þjóðveg 1, um 12 km leið. Eftir að beygjan hefur verið tekin inn á þjóðveg 1 eru skiptingar gefnar frjálsar.
Vegalengdir á milli skiptisvæða
Start -> A = 23,3 km
A -> B = 10,8 km
B -> C = 11,6km
C -> D = 13,7km
D -> E = 7,8km
E -> Þjóðvegur 1 = 12km
Katrínartúni 12, 105 Reykjavík Iceland, Email: wowcyclothon@wow.is